Secțiile ATI sunt predispuse la incendii. Pacienți cu Covid-19 au murit în Rusia și India în accidente precum cel de la Piatra Neamț.
Epidemia a adus mai multe incendii la secţiile ATI. Pacienţi cu Covid au murit în Rusia şi India după incendii în spitale. Două asistente medicale din India au devenit faimoase după ce au stins un incendiu.
Coronavirusul a adus saloane mai pline şi mai multe incendii la ATI, și nu e doar cazul României.În mai, cinci persoane infectate au fost ucise de un incendiu izbucnit la o secţie de terapie intensivă într-un spital din Sankt Petersburg. Flăcările au pornit de la un scurtcircuit al unui ventilator, iar alţi 150 de pacienţi au fost evacuaţi de urgenţă.În India, patru incendii au avut loc în secţiile de terapie intensivă în ultimele cinci luni. În Ahmedabad, 8 oameni au murit şi alţi 40 au fost răniţi după ce flăcările au devastat o unitate ATI dintr-un spital suport Covid.Două asistente medicale au devenit eroine după ce au stins un incendiu izbucnit la spitalul din Dahisar.Flăcările au cuprins şi o secţie Ati de la un spital scoţian. Incidentul a avut loc în octombrie, dar flăcările au fost stinse rapid şi nimeni nu a fost rănit.